**Likumprojekta "Grozījums Uzņēmumu ienākuma nodokļa likumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Maksātnespējas politikas attīstības pamatnostādņu 2016.−2020. gadam īstenošanas plāna[[1]](#footnote-1) 3.1.1. pasākums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar likumprojektu "Likums par fiziskās personas atbrīvošanu no parādsaistībām" paredzēts normatīvi nostiprināt finansiālo problēmu risinājumu fiziskām personām ar zemiem ienākumiem un nelielām parādsaistībām, tā kā Maksātnespējas likumā ietvertais fiziskās personas maksātnespējas process tām to sociālā un ekonomiskā stāvokļa dēļ nav pieejams, taču parādsaistību izpilde tik un tā nav iespējama, kas rada slogu fiziskās personas kreditoriem. Vienlaikus jāuzsver, ka likumprojektā "Likums par fiziskās personas atbrīvošanu no parādsaistībām" paredzēto iespēju ikviena fiziskā persona drīkst izmantot tikai vienu reizi, neatkarīgi no rezultāta.  Līdzīgi kā Maksātnespējas likumā ietvertā fiziskās personas maksātnespējas procesa rezultātā, arī saistītā likumprojekta "Likums par fiziskās personas atbrīvošanu no parādsaistībām" ietvertās procedūras rezultātā var zust fiziskās personas pienākums segt tās parādsaistības pret kreditoru. Tādējādi kreditors attiecīgi var zaudēt jebkādas tiesības prasīt parāda samaksu.  Ņemot vērā, ka saistītais grozījums likumā "Par iedzīvotāju ienākuma nodokli" paredz, ka ar iedzīvotāju ienākuma nodokli netiks apliktas summas, no kurām saskaņā ar Fiziskās personas atbrīvošanas no parādsaistībām likumu tiek atbrīvots parādnieks, tomēr šo parāda saistību norakstīšanas gadījumā, tās, saskaņā ar spēkā esošā Uzņēmumu ienākuma nodokļa likuma normām, veido ar uzņēmumu ienākuma nodokli apliekamu bāzi aizdevējam, kuram nav tiesības parādu atprasīt. Lai nodrošinātu minētajā situācijā neitrālu nodokļu režīmu, ir nepieciešams izdarīt attiecīgus grozījumus Uzņēmumu ienākuma nodokļa likumā, nosakot, ka ar uzņēmumu ienākuma nodokli apliekamajā bāzē netiek iekļauta debitoru parāda summa, kura nav atgūta no debitora – fiziskās personas, kura Fiziskās personas atbrīvošanas no parādsaistībām likumā noteiktajā kārtībā ir atbrīvota no parādsaistībām.  Ievērojot iepriekš minēto, ir izstrādāts grozījums Uzņēmumu ienākuma nodokļa likumā, kas papildina Uzņēmumu ienākuma nodokļa likuma 9. panta trešo daļu ar jaunu punktu, kas paredz iespēju arī likumprojektā "Likums par fiziskās personas atbrīvošanu no parādsaistībām" ietvaros dzēstu parādu neiekļaut ar uzņēmumu ienākuma nodokli apliekamajā bāzē.  Papildus norādāms, ka gadījumā, ja fiziskajai personai tiek atcelta atbrīvošana no parādsaistībām, tad attiecīgi ir jānodrošina informācija kreditoriem par minēto faktu. Kreditoriem minētā informācija būs pieejama, ievērojot saistītā likumprojekta "Likums par fiziskās personas atbrīvošanu no parādsaistībām" 8. pantā noteiktajā kārtībā – ar publiski pieejamu ierakstu maksātnespējas reģistrā. Savukārt kreditori atcelšanas gadījumā veic attiecīgus grāmatojumus to grāmatvedības uzskaitē, atjaunojot debitora parādu. Ja šāds grāmatojums netiek veikts, tad var uzskatīt, ka kreditors ir norakstījis debitoru parādu un tam veidojas ar uzņēmumu ienākuma nodokli apliekams objekts, ja neizpildās Uzņēmumu ienākuma nodokļa likuma 9. pantā noteiktie nosacījumi. Savukārt, ja kreditors minēto parādu grāmatvedības uzskaitē iegrāmato, tad uzņēmumu ienākuma nodokļa normas atkal tiek vērtētas tad, kad šis parāds attiecīgi tiek norakstīts.  Grozījums stāsies spēkā vienlaikus ar saistīto likumprojektu "Likums par fiziskās personas atbrīvošanu no parādsaistībām", kura spēkā stāšanās laiks tiks noteikts tā, lai nodrošinātu laiku fiziskās personas atbrīvošanas no parādsaistībām mehānisma praktiskai ieviešanai. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Finanšu ministrija. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts vērsts uz finansiālās grūtībās esošu fizisko personu, kura likumprojektā "Likums par fiziskās personas atbrīvošanu no parādsaistībām" noteiktajā kārtībā būs atbrīvota no parādsaistībām kreditoriem.  Ietekme būs pozitīva, jo kreditors būs tiesīgs ar uzņēmumu ienākuma nodokli apliekamajā bāzē neiekļaut likumprojekta "Likums par fiziskās personas atbrīvošanu no parādsaistībām" ietvaros dzēsta parāda summu, tādējādi vismaz nedaudz mazinot zaudējumus.  Likumprojekts arīdzan radīs ietekmi uz valsti nesaņemtās uzņēmumu ienākuma nodokļa daļas apmērā. Tā ietekme uz ir šķietami negatīva, tomēr norādāms, ka fiziskās personas (parādnieki), kuri ir likumprojekta "Likums par fiziskās personas atbrīvošanu no parādsaistībām" mērķgrupa, jau ir tādā sociālajā un ekonomiskajā stāvoklī, ka nespēj izpildīt parādsaistības. Līdz ar to tāpat apšaubāms, ka parādnieki spēs nokārtot savas parādsaistības pret kreditoru. Pretimnākoša un pēc iespējas taisnīga pieeja kreditoram samazinātu risku paša kreditora maksātspējas problēmām, kas ilgtermiņā savukārt dotu iespēju kreditoram turpināt pašam savu saimniecisko darbību, tai skaitā turpinot maksāt nodokļus valstij. Tādējādi ietekme uz valsti ilgtermiņā ir vairāk pozitīva, nekā negatīva. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam kontekstā ar saistītajiem likumprojektiem kopumā būs pozitīva ietekme uz tautsaimniecību un sabiedrības mērķgrupām, jo neradīs absolūtus draudus kreditoru maksātspējai, kā rezultātā būs iespēja turpināt veikt maksājumus valsts budžetā un tādējādi visas sabiedrības interesēs. Savukārt, ja kāds no minētajiem uzņēmumiem būs tāds, kuram būs bijušas prasījuma tiesības pret fizisko personu, tam būs pamats pārstāt parāda piedziņu, tādējādi attiecīgi precizējot savu peļņas un zaudējumu aprēķinu, kā arī turpmāk koncentrējot savus resursus uz citām darbībām. Tamdēļ arī būs pozitīva ietekme uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.  Likumprojekts nerada administratīvo slogu. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Likumprojekts šo jomu neskar. | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | 1. **Likumprojekts "Likums par fiziskās personas atbrīvošanu no parādsaistībām”**– tajā noteiktas materiālās tiesību normas fiziskās personas atbrīvošanai no parādsaistībām. 2. **Likumprojekts "Grozījumi Civilprocesa likumā"** – lai nodrošinātu fiziskās personas atbrīvošanas no parādsaistībām atcelšanas izskatīšanu tiesā un zvērinātu notāru darbību uzraudzību. 3. **Likumprojekts "Grozījumi Maksātnespējas likumā"** – lai nodrošinātu Maksātnespējas likuma 12. panta precizēšanu un 130. panta "Fiziskās personas maksātnespējas procesa piemērošanas ierobežojumi" papildināšanu ar jaunu ierobežojumu. Proti, lai nodrošinātu maksātnespējas reģistra darbības paplašināšanu, kā arī nodrošinātu, ka fiziskai personai nav piemērojams vai ir pārtraucams fiziskās personas maksātnespējas process, ja tai ir ierosināta fiziskās personas atbrīvošanas no parādsaistībām lieta vai lieta ir izbeigta noteiktā laika periodā. 4. **Likumprojekts "Grozījumi likumā "Par Latvijas Republikas Uzņēmumu reģistru""** – lai nodrošinātu maksātnespējas reģistrā ierakstāmo ziņu un ierakstīšanas kārtības precizēšanu. 5. **Likumprojekts "Grozījums likumā "Par iedzīvotāju ienākuma nodokli""** – nepieciešams grozījums, lai nodrošinātu, ka ienākums, kas gūts, personai tiekot atbrīvotai no parādsaistībām, netiek iekļauts gada apliekamajā ienākumā un netiek aplikts ar nodokli. Tādējādi parādniekam, kurš ir atbrīvots no parādsaistībām, nebūs jāaprēķina un jāveic iedzīvotāju ienākuma nodokļa (no kapitāla pieauguma) maksājums. 6. **Likumprojekts "Grozījumi Notariāta likumā"** –paredzot apgabaltiesu kompetenci zvērinātu notāru darbības uzraudzībā nodot rajona (pilsētu) tiesām.   Visi likumprojekti tiek virzīti vienlaicīgi. |
| 2. | Atbildīgā institūcija | Likumprojekts šo jomu neskar. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekta izstrādes ietvaros notikušas konsultācijas ar Latvijas Zvērinātu notāru padomi, Tieslietu ministrijas pastāvīgo darba grupu "Maksātnespējas regulējuma pilnveidošanas darba grupa", kurā pārstāvēta Latvijas Kredītņēmēju asociācija, biedrība "Latvijas Sertificēto maksātnespējas procesa administratoru asociācija", Latvijas Zvērinātu advokātu padome, Valsts ieņēmumu dienests, Latvijas Republikas Augstākā tiesa, Latvijas Zvērinātu tiesu izpildītāju padome, Ārvalstu investoru padome Latvijā, Latvijas Tirdzniecības un rūpniecības kamera, Latvijas Darba devēju konfederācija, Latvijas Finanšu nozares asociācija, Latvijas Brīvo arodbiedrību savienība, Ekonomikas ministrija un Rīgas apgabaltiesa, piedaloties arī Labklājības ministrijai, Maksātnespējas kontroles dienestam, kā arī konsultējoties ar Nodarbinātības valsts aģentūru un Latvijas Alternatīvo finanšu pakalpojumu asociāciju. |
| 2. | Sabiedrības līdzdalība projekta izstrādē | Saistīto likumprojektu pakete skatīta Tieslietu ministrijas pastāvīgās darba grupas "Maksātnespējas regulējuma pilnveidošanas darba grupa" 2019. gada 14. jūnija sanāksmē. |
| 3. | Sabiedrības līdzdalības rezultāti | Likumprojekts konceptuāli atbalstīts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. Likumprojekta izpilde nerada ietekmi un institūcijas cilvēkresursiem. |
| 3. | Cita informācija | Nav. |

Ministru prezidenta biedrs,

tieslietu ministrs J. Bordāns

*Ozola 67046147*

*Liene.Ozola@tm.gov.lv*

v\_sk = 1300

1. Ministru kabineta 2016. gada 21. septembra rīkojums Nr. 527 "Par Maksātnespējas politikas attīstības pamatnostādnēm 2016.–2020. gadam un to īstenošanas plānu". Pieejams: <https://likumi.lv/ta/id/284925-par-maksatnespejas-politikas-attistibas-pamatnostadnem-2016-2020-gadam-un-to-istenosanas-planu>. [↑](#footnote-ref-1)